Malcolm X

jmpl
Malcolm X (lahèr kalabân nyama Malcolm Little; salastarèna el-Hajj Malik el-Shabazz (Arab: الحاجّ مالك الشباز‎)Malise Ruthven (1997). Islam: A Very Short Introduction. Oxford University Press. hlm. 147. ISBN 978-0-19-285389-9. (19 Mèi 1925 – 21 Fèbruari 1965) panèka sala sèttong pemimpin Muslim Afrika-Amèrika bân aktivis HAM. Ghâbây para pangaghumma, salèrana panèka orèng sè bângal kaangguy ajuangaghi hak-hak orèng kolè' celleng. Orèng sè nyala'aghi èpon nyangka Malcolm ngajhâri rasisme, suprèmasi orèng kolè' celleng, bân kekerasan. Salèrana èkennal mènangka sala sèttong orèng Afrika-Amèrika sè palèng hèbat bân palèng apangaro è ḍâlem sejarah. 

Ramana Malcolm X èpate'è sareng suprèmasi kolè' potè è bâkto salèrana kènè', bân palèng sakonè'na sala sèttong pamanna èpate'è parappa'na lynching. E bâkto aomor tello bellâs taon, ebhuna èpabâdâhaghi è lembaga mental, bân èpamaso' ka pan-bârâmpan panti asuhan. è taon 1946, è omorra 20 taon salèrana maso' penjara polana abobol gedung-gedung bân ngèco'.

È penjara Malcolm X dhâddhi anggota Nation of Islam. Bân saamponna èpabèbas è taon 1952, ghâncang èpaènga' dhâddhi sala sèttong pimpinan organisasi. È ḍâlem pan-bârâmpan polo taon, Malcolm X panèka tokoh sè èkennal è kelompok kontroversial, namong kekecèwaanna ḍâ' pemimpin Nation of Islam, Elijah Muhammad sè aghâbây èpon kalowar dâri organisasi panèka è bulan Maret 1964.

 Sombher